শাওইল হাট এর মত ব্যবসা কেন্দ্রিক স্থানে ব্যাংক নেই তা দুঃখজনক। কারন প্রতিদিনই দেশের দূর-দূরান্ত থেকে ব্যবসায়ীরা এখানে আসেন আর মোটা অংকের অর্থের লেনদেন হয়। পৃথিবীর বিভিন্ন দেশে এদেশের তাঁত বস্ত্রের চাহিদা নানা কারনে কমে গেলেও কখনও একেবারেই হারিয়ে যায়নি। তাঁত শিল্পীদের পর্যাপ্ত মুলধনের জোগান, সুস্থভাবে বাজারজাত করনের সুযোগ এবং ঠিকমতো কাচামাল সরবরাহ করলে এখনও আগের মত জনপ্রিয় আর গৌরবময় করে তোলা যায় এদেশের তাঁতশিল্পকে। এদেশের শিল্প সৌন্দর্যেও এক ধারাকে বাচানো যায় ধ্বংসের হাত থেকে। প্রয়োজন কেবল একটু উদ্যোগ। আর তা পেলেই বেচে থাকে এদেশের তাঁতিশিল্প। বেচে যাবেন তাঁত নির্ভর নিরন্ত মানুষ।